Document ID: 32009D0307

SKLEP SVETA
z dne 30. marca 2009
o spremembi Sklepa 1999/70/ES o zunanjih revizorjih nacionalnih centralnih bank, glede zunanjega revizorja Deutsche Bundesbank
(2009/307/ES)
SVET EVROPSKE UNIJE JE -
ob upoštevanju Protokola o Statutu Evropskega sistema centralnih bank in Evropske centralne banke, ki je priložen k Pogodbi o ustanovitvi Evropske skupnosti, in zlasti člena 27.1. Protokola,
ob upoštevanju Priporočila Evropske centralne banke ECB/2009/3 z dne 16. februarja 2009 Svetu Evropske unije o zunanjem revizorju centralne banke Deutsche Bundesbank (1),
ob upoštevanju naslednjega:
(1)
Revizijo računovodskih izkazov Evropske centralne banke (ECB) in nacionalnih centralnih bank Eurosistema naj opravljajo neodvisni zunanji revizorji, ki jih priporoči Svet ECB in odobri Svet Evropske unije.
(2)
Mandat sedanjih zunanjih revizorjev Deutsche Bundesbank bo potekel po reviziji za poslovno leto 2008. Zato je treba od poslovnega leta 2009 imenovati zunanjega revizorja.
(3)
Deutsche Bundesbank je izbrala družbo Ernst & Young AG Wirtschaftsprüfungsgesellschaft Steuerberatungsgesellschaft za svojega zunanjega revizorja za poslovna leta od 2009 do 2014.
(4)
Svet ECB je priporočil, da se družba Ernst & Young AG Wirtschaftsprüfungsgesellschaft Steuerberatungsgesellschaft imenuje za zunanjega revizorja centralne banke Deutsche Bundesbank za poslovna leta od 2009 do 2014.
(5)
Zato je treba upoštevati priporočilo Sveta ECB in ustrezno spremeniti Sklep 1990/70/ES (2) -
SKLENIL:
Člen 1
Člen 1(2) Sklepa 1999/70/ES se nadomesti z naslednjim:
„2. Ernst & Young AG Wirtschaftsprüfungsgesellschaft Steuerberatungsgesellschaft se odobri kot zunanji revizor za Deutsche Bundesbank za poslovna leta od 2009 do 2014.“.
Člen 2
O tem sklepu se uradno obvesti ECB.
Člen 3
Ta sklep se objavi v Uradnem listu Evropske unije.
V Bruslju, 30. marca 2009

Labels: 2
4
9
18
15